kardosdrur/scandi-wiki huggingface dataset:
Örenäs slot

Örenäs slot () er et slot nær Glumslöv i  Landskrona stad tæt på Øresunds-kysten i Skåne i Sverige.

Örenäs ligger lige ovenfor fiskerlejet Ålabodarna. Slottet og de omkringliggende bygninger har over 100 værelser, en stor restaurant og 10 konferencelokaler.

Historie 
I 1867 købte herredshøvding August Anderberg nedre Glumslöv nr. 7 og opførte en bygning. Ejendommen blev kaldt Mariehill efter hans kone. Han anlagde en park med tropiske træer og buske. Efter hans død blev ejendommen købt af grevinde Constance Wachtmeister og omdøbt til Maryhill. Da hun flyttede til udlandet i 1890'erne, blev Maryhill købt af grev Fredrik Arvidsson Posse. Hans datter forfatteren Amelie Posse har beskrevet sin opvækst i Maryhill i bogen I begyndelsen var lyset.

Sukkerfabrikant Carl Tranchell fra Landskrona købte Maryhill af familien Posse. Han opførte det nuværende slot i løbet af 1. verdenskrig og gav det navnet Örenäs slot. Efter Tranchells død i 1919 købte Fredrik Bonde slottet i 1924 og boede der til 1939. Det solgtes nu til Skånes fagforeninger, der åbnede det som kursus- og feriehotel. Under 2. verdenskrig var der en tid flygtningeforlægninger fra Danmark og Estland og i efterkrigstiden også for polske og tjekkiske flygtninge. I 1970 blev slottet renoveret og blev kursus- og konferencecenter crevet af rejsebureauet RESO. I 1992 solgte RESO slottet til Svensk LO, der driver det som en moderne konference- og hotelvirsomhed.

Litteratur 
 Calle Sundewall: Örenäs slott – Glumslöv. (Landskrona, 2007), 45 s.

Eksterne henvisninger 
 Örenäs slot – officiel hjemmeside 
 Sylve Åkesson: Om Örenäs slot  

Bygninger, konstruktioner og anlæg i Landskrona kommun
Slotte i Skåne
Barsebäck slot

Barsebäk slot () er et slot, der ligger i Barsebäck by i Kävlinge kommun tæt på Øresunds-kysten i Skåne, Sverige. Slottet menes at være fra 1100-tallet, i 1339 blev Barsebäck slot omtalt som sædegård. Slottet fik sin nuværende form i løbet af en større renovering og ombygning i 1889 og 1940. Hovedstrukturen er en tre-etagers 1800-tals efterligning af hollandsk renæssancestil, med det formål at få det til at ligne de mange oprindelige renæssanceslotte, der stadig findes i det skånske landskab.

Historie 
Efter den Skånske Krig blev Barsebäck slot, i lighed med alle andre af den danske adelsslægt Thotts besiddelser i Skåne, konfiskeret af den svenske krone. I 1743 blev slottet købt af den svenske oberst og regimentskommandør Gustav David Hamilton, stationeret i Malmø, som efter forfaldet under den svenske krone nødvendigvis måtte renovere bygningerne.

Slottet er stadig ejet af familien Hamilton. Det er ikke offentligt tilgængeligt.

Eksterne henvisninger 
 Sylve Åkesson: Om Barsebäck slot  

Bygninger, konstruktioner og anlæg i Kävlinge kommun
Slotte i Skåne
Barsebäck
John Von Ohlen

John Von Ohlen (født 13. maj 1941 i Indianapolis , Indiana - død 3. oktober 2018 i Cincinnati, Ohio, USA) var en amerikansk jazztrommeslager. Von Ohlens første professionelle job var hos Billy Maxted i dennes Manhattan Jazzband i 1967. Spillede derefter også hos Woody Herman , men hans store gennembrud var hos Stan Kenton i dennes big band i begyndelsen af 70 ´erne. Efter 2 år hos Kenton , Flyttede han til Cincinnati hvor han stiftede big bandet Blue Wisp som bestod af mange talentfulde musikere som feks Al Kiger og Tim Hagans På trompet. Von Ohlen har speciale Som big band trommeslager , men er meget alsidig , og spiller i alle genre. Er mest kendt via Stan Kentons big band.

Diskografi 
 Woody Herman – Concerto for Herd
 Stan Kenton – Live at Redlands University
 Stan Kenton – Today
 Stan Kenton – Live at Brigham Young University
 Stan Kenton – The Ballad style of Stan Kenton
 John Von Ohlen – The Baron
 Cal Collins – Crack´d Rib
 Blue Wisp – The Blue Wisp Band of Cincinnati
 Blue Wisp – Butterfly
 Blue Wisp – The Smooth One
 Blue Wisp – Live at Carmelo´s
 Blue Wisp – Rollin´ With Von Ohlen
 Blue Wisp – Tribute
 Blue Wisp – 20th Anniversary
 John Von Ohlen & Steve Allee big band – Live
 Chuck Carter / Steve Allee big band – Downtown Blues

Literatur  

 It´s Gotta Swing (2016) - Biografi

Eksterne henvisninger 
 
 Interview med John von Ohlen

 John Von Ohlen 

Trommeslagere fra USA
Jazzmusikere fra USA
Personer fra Indiana
Julia Ormond

Julia Ormond (født 4. januar 1965) er en engelsk skuespiller, der i Danmark nok er bedst kendt for titelrollen i Bille Augusts film Frøken Smillas fornemmelse for sne (1997), efter romanen af Peter Høeg.

Udvalgte film 
 The Baby of Mâcon (1993)
 Legends of the Fall (1994)
 First Knight (1995)
 Sabrina (1995)
 Frøken Smillas fornemmelse for sne (1997)
 Inland Empire (2006)
 I Know Who Killed Me (2007)
 Che: Part One (2008)
 The Curious Case of Benjamin Button (2008)

Litteratur / kilder 
 Nicolas Barbano: - Og så er hun til salg for en is! (PS Pige-Special nr. 10, 1995)

Eksterne henvisninger 
 

Skuespillere fra England
Alan Dawson

George Alan Dawson (14. juli 1929 i Marietta , Pennsylvania – 23. februar 1996 i Lexington, Massachusetts, USA) var en amerikansk jazztrommeslager og pædagog. Han var mest kendt for sit lange virke som lærer i trommer på Berkeley School of music i Boston , Massachusetts. Han underviste og uddannede en lang række af eftertidens betydningsfulde trommeslagere såsom Tony Williams, Peter Erskine, Vinnie Colaiuta, Jeff Porcaro etc. Dawson spillede også som udøvende trommeslager med navne som Sonny Rollins, Dave Brubeck, Bill Evans, Niels Henning Ørsted Pedersen, Booker Ervin, Clifford Brown, Lionel Hampton og Dexter Gordon. Dawson var hjemme i alle genrer indenfor jazzen, men hans bedste præstationer er med trio og i kvartet/kvintet sammenhæng. Alan Dawson lavede kun en enkel indspilning i eget navn.

Diskografi 

 Waltz'n With Flo

Eksterne kilder og henvisninger 
 Om Alan Dawson

Trommeslagere fra USA
Jazzmusikere fra USA
Personer fra Pennsylvania
Friedrich Ferdinand von Levetzow

Friedrich Ferdinand von Levetzow (15. november 1802 i Husum – 30. januar 1884 i Montreux, Schweiz) var en slesvigsk amtmand.

Han var en søn af stiftamtmand Hans Christoph Diederich Victor von Levetzow i dennes 2. ægteskab, var født 15. november 1802 i Husum, tog 1825 juridisk eksamen på Gottorp Slot, udnævntes året efter til auskultant i Rentekammeret og til kammerjunker, 1829 (med tiltrædelse 1830) til amtmand på Femern. Da han ved sin farfaders farfaders broders sønnesøns søn Cai Diederich Christoph von Levetzows død (3. august 1833) havde arvet de holstenske godser Ehlerstorf og Putlos, tog han 1840 sin afsked og købte 1861 godset Schönhagen. 1845 udnævntes han til kammerherre, 1878 til Kommandør af Dannebrog. I de holstenske stænder sad han 1861 og 1863 som repræsentant for landgreven af Hessen, der havde "Virilstemme" i sin egenskab af besidder af det fyrstelig hessensteinske fideikommis. Levetzow, der hørte til de kongetro holstenere, døde 30. januar 1884 i Montreux. 24. juli 1828 havde han ægtet Augusta von Oheimb (17. august 1806 – 24. august 1889), datter af Friedrich Wilhelm Christian von Oheimb til Enzen og Helpsen i Westfalen.

Kilder 
 H.R. Hiort-Lorenzen, "Levetzow, Friedrich Ferdinand von", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1890. s. 319.

Amtmænd fra Slesvig
Godsejere fra Slesvig og Holsten
Jurister fra Tyskland
Jurister fra Danmark
Friedrich Ferdinand
Danskere i 1800-tallet
Kommandører af Dannebrog
Personer fra Husum (Slesvig)
Personer i Dansk Biografisk Leksikon
Stænderdeputerede fra Holsten
Kammerherrer fra Danmark
Hans Frederik Hannibal von Levetzau

Hans Frederik Hannibal von Levetzau (9. juli 1777 i Christiania – 15. maj 1861 i Odense) var en dansk officer (generalmajor) i Hæren og kammerherre.

Han var søn af Albrecht Philip von Levetzau og Christiane Fredericha komtesse Wedell-Wedellsborg. 26. marts 1812 ægtede han i Tølløse Kirke Thalia Amalia Bille (1792-1820).

Kilder 
 Genealogisk opslag i Finnholbek.dk
 Slægtsside

Generalmajorer fra Danmark
Danskere i 1800-tallet
Hans Frederik Hannibal von
Riddere af Dannebrog
Personer fra Oslo
Kammerherrer fra Danmark
Antvorskov Højskole

Antvorskov Højskole var en højskole, der lå i Antvorskov ved Slagelse og siden i Skælskør under navnet Skelskør Folkehøjskole. 

Højskolen blev oprettet i 1908 af Niels Eggert, der begyndte som lærer på Frederiksborg Højskole. Eggert placerede sin nye skole ved siden af frimenighedspræst Niels Daels menighedsskole Liselund i Antvorskov. Niels Eggert var forstander til sin pludselige død i 1915. I 1920 blev skolen købt af seks af skolens lærere, men blev siden afhændet til Frederik Nørgaard (1878-1945), der var forstander for højskolen fra 1920 til 1935. Senere blev præsten Peter Dons Augustinus (1885-1963) forstander for og ejer af Antvorskov Højskole, og i 1960'erne hed forstanderne Inge og Erik B. Nissen. Nissen-parret er forældre til den senere generaldirektør for DR, Christian S. Nissen, der voksede op i Antvorskov.

Den nationalromantiske højskolebygning på Liselundvej er tegnet af bygmester Ejvind Mørch, der var leder af håndværksafdelingen på skolen. Bygningen er senere, i 1922, respektfuldt udvidet af Mørchs efterfølger Johannes Martin Olsen.

Højskolens sidste årsskrift udkom i 1972, og skolen i Antvorskov lukkede omkring 1972-1973. Skolen blev dernæst til Daneborg Højskole, der var højskole, til den nye Skælskør Folkehøjskole var indflytningsklar i 1973.

Helge Severinsen (født 1930) var både i mange år forstander på Antvorskov Højskole og forstander i Skælskør. Den nye højskolebygning i Skælskør smukt indpasset i det skrående fjordlandskab var tegnet af Tyge Arnfred og Viggo Møller-Jensen (Fællestegnestuen). Skælskør Folkehøjskole lukkede i 2005, men påtænktes omdannet til kurcenter for overvægtige unge. Den senere kulturminister Ebbe Lundgaard var forstander for Skælskør Folkehøjskole i tiden 1978-1985.

Den gamle ejendom i Antvorskov blev erhvervet af staten og var fra 1974 til 2007 hjemsted for Militærnægteradministrationen. Ejendommen og grunden er overgået til det statslige ejendomsselskab Freja Ejendomme, der planlægger et boligbyggeri i højskolens tidligere park. Selve højskolebygningen er nu inddelt i lejligheder, som er beboede af private.

Noter 

Nedlagte folkehøjskoler i Danmark
Etableret i 1908
Ophørt i 2005
Bygninger, konstruktioner og anlæg i Slagelse
Bygninger, konstruktioner og anlæg i Skælskør
Alf Duch-Pedersen

Alf Duch-Pedersen (født 15. august 1946 i Aarhus) er en dansk erhvervsleder, der bl.a. var bestyrelsesformand i Group 4 Securicor og Danske Bank.

Duch-Pedersen blev oprindeligt udlært maskinarbejder på Aarhus Oliefabrik. Han blev senere uddannet stærkstrømsingeniør i 1973 og merkonom i 1976. Han var fra 1973 til 1984 underdirektør i Danish Turnkey Dairies og kom derefter til APV Anhydro som administrerende direktør. Her var han til 1987, hvor han tiltrådte en lignende stilling i APV Pasilac. Fra 1989 til 1991 var han direktør i APV plc i London. I 1991 blev han koncerndirektør i Tryg-Baltica, og fra 1997 til sin pensionering i 2006 var han administrerende direktør for Danisco. Han var medlem af Danske Banks bestyrelse fra 1999 og bestyrelsesformand fra 2006–2011. Karrieren sluttede i 2011 efter G4S' mislykkede opkøbsforsøg af servicegiganten ISS.

Privat er han bosiddende i Rungsted.

Kilder 
 
 Alf Duch-Pedersens CV på danskebank.dk 

 Frederik Strøm Christensen (13. august 2021). "Tidligere Danske Bank-formand fylder 75 år". Børsen.

Personer fra Aarhus
Ingeniører fra Danmark
Erhvervsfolk fra Danmark
Danskere i 1900-tallet
Danskere i 2000-tallet
Personer i Kraks Blå Bog
G4S
Annette Juhler Kjær

Annette Juhler Kjær (født 1961) er en dansk journalist og tidligere spindoktor.

Kjær læste medicin fire år, før hun fik arbejde som journalist. Hun arbejdede bl.a. på JydskeVestkysten, men kom i 1988 til TV Avisen som studievært. I 1995 blev hun informationschef i Danisco, men vendte i 1998 tilbage til skærmen, denne gang på TV 2, hvor hun først var på Nyhederne og fra 2002 på Go' aften Danmark. Efter en kort periode som kommunikationsrådgiver i Jøp, Ove & Myrthu blev hun i 2004 særlig rådgiver for vicestatsministeren, Bent Bendtsen, i Økonomi- og Erhvervsministeriet. Her var hun indtil 2007, hvor hun blev selvstændig med kommunikationsvirksomheden juhlers.com.

I 2008 var hun medstifter af pr- og public affairs firmaet, Vespa Crabro, som rådgiver forsvarsindustrien. Her stod hun sammen med kommunikationsrådgiveren Mads Lindberg bag en omfattende kampagne for det amerikanske F/A-18F kampfly, som produceres af den amerikanske flyproducent Boeing. 

I januar 2019 tiltrådte Annette Juhler Kjær en stilling som Director of Public Affairs & CSR i Salling Group, hvor hun særligt arbejdede med grøn omstilling og implementering af bæredygtige processer i dansk detailhandel.

Privat er Annette Juhler Kjær siden 1987 gift med journalist Søren Juhler. Sammen har de to voksne børn.

Eksterne henvisninger 
 juhlers.com – Annette Juhler Kjærs hjemmeside

Referencer 

Journalister fra Danmark
Ansatte ved TV 2
Welfenfonds

Welfenfonds er betegnelsen for en fond, som indeholdt det hannoveranske kongehus’ beslaglagte formue.

Baggrund 
I den preussisk-østrigske krig i 1866 var Kongeriget Hannover i forbund med Østrig. Det førte til at Hannover blev annekteret af Preussen, og kong Georg 5. af Hannover flygtede herefter med sin familie, først til Østrig, og herefter til Paris, hvor han grundlagde en avis ”Situation”, hvori han opildnede til had mod Preussen og angreb de nye forhold i Tyskland. Han forsøgte også at opbygge en hær ved hjælp af flygtninge og hannoveranske officerer, som i tilfælde af krig mellem Preussen og Frankrig skulle kæmpe på fransk side og tilbageerobre hans tabte kongerige. 

Kongen havde efter annekteringen fået tilkendt en erstatning den 29. september 1867, men den blev indefrosset den 2. marts 1867, og hans private formue beslaglagt, for således at fjerne det økonomiske grundlag for hans aktiviteter. Da også hans søn Ernst August, hertugen af Cumberland, opretholdt sit krav på tronen blev formuen heller ikke udbetalt til ham.

Fonden 
I stedet blev pengene indbetalt i en hemmelig fond, som fik navn efter den hannoveranske kongefamilies stamhus Welf. Formuen udgjorde 48 mio. reichsmark. Fonden blev forvaltet af en særlig preussisk kommission i Hannover, og overskuddet skulle gå til "bekæmpelse af Welfisk uvæsen". 

Overskuddet blev brugt til forskellige formål. Fra 1879 fik enken efter kong Georg 5., dronning Marie, udbetalt en årlig pension på 240.000 RM til sig selv og sine døtre. Størstedelen af overskuddet blev brugt af den preussiske rigskansler Otto von Bismarck til ved hjælp af økonomisk pression og bestikkelse at gøre den tyske presse mere regeringsvenlig. Kong Ludwig 2. af Bayern fik – som modydelse for at have billiget at kong Wilhelm 1. blev udnævnt til tysk kejser – udbetalt adskillige mio. mark, og fik et årligt tilskud til sine slotsbyggerier. I 1892 besluttede Wilhelm 2., at renterne fra fonden skulle udbetales til overhovedet for huset Hannover. 

Striden om fonden blev først afsluttet i 1933 efter en 10 år lang retssag. Den tyske højesteret, Reichsgericht, tildelte den tidligere hertug Ernst August en erstatning på 8 mio. RM, Burg Calenberg ved Schloss Marienburg nær Hannover og to yderligere godser nær Salzgitter.

Se også 
 Welf

Tysklands historie
Kangeq

Kangeq er en nedlagt bygd i Nuuk Kommune i Grønland. Bygden ligger på Nordlandet (Akia), yderst i Godthåbsfjorden. 

Kangeq blev tvangsfraflyttet af kommunen i 1960'erne, fordi man manglede arbejdskraft på fabrikkerne i Nuuk. 

Der arrangeres i dag helikopterture dertil fra Nuuk, med omvisning, som særlig omhandler billedkunstneren og folkemindesamleren Aron fra Kangeq, som var født her, og lavede mange af sine billeder her.  

Kangeq har gode fangstforhold, og bruges fortsat som jagtområde om sommeren.

Eksterne henvisninger 

http://www.yatz.dk/3741134[ Nogle billeder fra Kangeq og Håbets ø] 

Tidligere bosættelser på Grønland
Sermersooq Kommune
Flemming Møller

Flemming Møller (født 1. juli 1950 på Frederiksberg) er en dansk politiker, der repræsenterede partiet Venstre i Folketinget indtil 2011. Tidligere medlem af byrådet i Rødby Kommune og dernæst Lolland Kommune. 

Flemming Møller er søn af politikeren Jens Møller. Han er uddannet dyrlæge og driver sammen med sin kone, Susanne, Maribo Dyrehospital.

Han kommer oprindelig fra Jylland, men har siden 1987 boet i Vejlebyskov – en mindre landsby på Lolland tæt på Maribo. Han har sammen med Susanne tre børn.

Flemming Møller har siden 1995 været Venstres folketingskandidat i Maribokredsen. Da kredsen i 2007 blev nedlagt, blev han i stedet kandidat i hele Lollandskredsen og dermed på valg i hele region Sjælland. I 2009 indtrådte Flemming Møller som fast medlem af Folketinget, da Anders Fogh Rasmussen blev udnævnt til generalsekretær for NATO. Samme år blev han valgt som folketingskandidat i Vordingborg-kredsen

Flemming Møller har været Venstres dyrevelfærdsordfører, dernæst ordfører for  EU-området, samt Grønlandsordfører. Derudover var Flemming Møller tilknyttet en lang række udvalg, bl.a. Retsudvalget, Fødevareudvalget og Sundhedsudvalget.

Biografi fra Folketingets hjemmeside

Parlamentarisk karriere 

 Folketingsmedlem for Venstre i Sjællands Storkreds fra 21. apr. 2009.
 Midlertidigt folketingsmedlem for Venstre i Sjællands Storkreds fra 8. jan. 2008 til 1. apr. 2008.
 Midlertidigt folketingsmedlem for Venstre i Storstrøms Amtskreds fra 19. okt. 2004 til 12. nov. 2004.
 Midlertidigt folketingsmedlem for Venstre i Storstrøms Amtskreds fra 21. okt. 2003 til 14. nov. 2003.
 Kandidat for Venstre i Vordingborgkredsen fra 2009.
 Kandidat for Venstre i Lollandkredsen fra 2007 til 2009.
 Kandidat for Venstre i Maribokredsen fra 1995 til 2007.

Uddannelse og erhverv 

Dyrlæge, Landbohøjskolen, fra 1974 til 1980.

Praktiserende dyrlæge, Maribo, fra 1987.
Assisterende dyrlæge, fra 1980 til 1987.

Eksterne henvisninger 
 Venstres EU-hjemmeside 
 

Folketingsmedlemmer i 2000'erne
Folketingsmedlemmer i 2010'erne
Dyrlæger fra Danmark
Kommunalbestyrelsesmedlemmer fra Venstre
Tidligere folketingsmedlemmer fra Venstre
Personer fra Frederiksberg
Henri Pirenne

Henri Pirenne (født 23. december 1862 i Verviers, provinsen Liège i Belgien, død 25. oktober 1935 i Uccle) var en belgisk historiker. Han er også kendt for sin deltagelse i den ikke-voldelige modstand mod tyskerne som besatte Belgien under første verdenskrig.

Virke 
Pirenne var specialist i Belgiens middelalderhistorie og har bl.a. udgivet Bibliographie de l'histoire de Belgique (1893), Histoire de Belgique (6 bd, 1900-26), Les villes du moyen âge (1928), «La fin du moyen âge» (i Peuples et civilisations, 7, 1931) samt værdifulde udgaver af middelalderkrøniker. 

Henri Pirennes blivende bidrag inden for historieforskningen hviler på tre bidrag til forståelsen af europæisk historie. For det første med det som er blevet kendt som Pirenne-tesen, der drejer sig om middelalderens tilblivelse ud fra statsdannelser og nye handelsmønstre; for det andet for sin præsentation af belgisk middelalderhistorie, og for det tredje for en analyse og model vedrørende udviklingen af middelalderbyerne.

Pirenne-tesen 

Det var ifølge Pirenne ikke de germanske folkevandringer der brød udviklingen i Europa. I stedet hævder han en anden katastrofeteori: Islams erobringer i 600- og 700-tallet nedbrød sammenhængen i middelhavsverdenen og blokerede den øst-vestlige fjernhandel som havde givet liv til antikkens økonomi. Det var under det tidehverv som begynder med Muhammed og slutter med Karl den Store at det agrare, selvhusholdende middelalderlige Europa dannedes, og antikken som livsform forsvandt.

Denne tese anfægtes af en række andre historikere.

Se også 
 Antikkens slutning 
 Afsnittet "Spørgsmålet om antikkens slutning" i artiklen om senantikken

Værker i udvalg 
 Histoire de Belgique
 Les villes du Moyen-Age, essai d’histoire économique et sociale, Bruxelles, Lamertin, 1927.
 Norsk udgave: Byene i middelalderen : byenes opprinnelse og handelens gjenoppblomstring, 1968 – DK5: 91.6 Pirenne, Henri

Litteratur 
 Erna Patzelt: Die fränkische Kultur und der Islam. Aalen 1978 (med kritik af Pirenne-tesen)
 Peter Schöttler: «Henri Pirennes Kritik an der deutschen Geschichtswissenschaft und seine Neubegründung des Komparatismus im Ersten Weltkrieg», i: Sozial.Geschichte. Zeitschrift für historische Analyse des 20. und 21. Jahrhunderts, 19 (2004), H. 2, s. 53–81.

Eksterne henvisninger 

Historikere fra Belgien
Medlemmer af Videnskabernes Selskab
Middelalderhistorikere
BBU's kvalifikation til DBUs Landspokalturnering for herrer 2010-11

Bornholms Boldspil-Unions kvalifikation til DBUs Landspokalturnering for herrer 2010/2011 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2009-10 til den landsdækkende 1. runde i DBUs Landspokalturnering for herrer 2010/2011 (Ekstra Bladet Cup 2010/2011). Holdene i BBU's turnering spillede om én ledig plads i pokalturneringens 1. runde.

Resultater

1. runde

2. runde

3. runde 

Vinderen af 3. runde kvalificerer sig til 1. runde af DBUs Landspokalturnering for herrer 2010/2011.

Kilder / eksterne henvisninger 
 BBU – Ekstra Bladet Cup 2010

Noter 

DBUs Landspokalturnering for herrer 2010-11
Brådebæk

Brådebæk er en lille bydel i Nordsjælland, indtil 1. januar 2010 var Brådebæk en by med . Brådebæk er tilhørende Hørsholm og beliggende tre kilometer syd for Hørsholm centrum, syv kilometer øst for Birkerød og 23 kilometer nord for Københavns centrum. Bydelen tilhører Rudersdal Kommune og er beliggende i Høsterkøb Sogn (udskilt af  Birkerød Sogn 2018). Ubberød betragtes som en del af Brådebæk. Tidligere var Ubberød-Brådebæk et sommerhusområde.

Kilder 

Bydele i Hørsholm
FBU's kvalifikation til DBUs Landspokalturnering for herrer 2010-11

Fyns Boldspil-Unions kvalifikation til DBUs Landspokalturnering for herrer 2010/2011 var én af DBU's seks lokalunioners kvalifikationsturneringer, der havde til formål at finde i alt 56 hold indrangeret i Danmarksserien eller lavere pr. sæsonen 2009-10 til den landsdækkende 1. runde i DBUs Landspokalturnering for herrer 2010/2011 (Ekstra Bladet Cup 2010/2011). FBU's turnering havde deltagelse af 85 hold, der spillede om otte ledige pladser i pokalturneringens 1. runde.

Turneringen blev afviklet som en cupturnering over fire omgange i foråret 2010, og de otte vindere i fjerde omgang kvalificerede sig til 1. runde af den landsdækkende pokalturnering.

Resultater

1. omgang 

42 hold spiller om 21 ledige pladser i anden omgang.

2. omgang 

De 21 vindere fra første omgang spiller sammen med 43 hold, som indtræder i turneringen i denne omgang, om 32 pladser i tredje omgang.

3. omgang

4. omgang

Kilder / eksterne henvisninger 
 FBU Nyheder – Lodtrækning til pokalturnering for seniorer foretaget (8. marts 2010)
 FBU – Herre pokal (Landspokalturneringen) – 1. omgang
 FBU – Herre pokal (Landspokalturneringen) – 2. omgang 
 FBU – Herre pokal (Landspokalturneringen) – 3. omgang
 FBU – Herre pokal (Landspokalturneringen) – 4. omgang

Noter 

DBUs Landspokalturnering for herrer 2010-11
Tahnee Welch

Tahnee Welch (født Latanne Rene Welch den 26. december 1961) er en amerikansk skuespiller og model, der fik et stort gennembrud som rumvæsen i science fiction-filmen Cocoon (1985), men derudover er bedst kendt for at være datter af Raquel Welch.

Blandt hendes øvrige film må fremhæves Cocoon: The Return (1988) og I Shot Andy Warhol (1996). Hun har foldet sig ud i mange kendte mandeblade, modeblade etc.

Litteratur / kilder 
 Ian Spelling: The Star-Crossed Lovers of 'Cocoon' – Tahnee Welch (Starlog nr. 98, 1985)
 Nicolas Barbano: Tahnee Welch uden en trævl (PS Pige-Special nr. 12, 1995)

Eksterne henvisninger 
 

Modeller fra USA
Skuespillere fra USA